CELEX: 51995PC0552
Language: el
Date: 1995-11-17
Title: Πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί τροποποιήσεως της οδηγίας 89/686/ΕΟΚ για την προσέγγιση των νομοθεσιών των κρατών μελών σχετικά με τα μέσα ατομικής προστασίας (ΜΑΠ) (υποβληθείσα από την Επιτροπή)

Avis juridique important

|

51995PC0552

Πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί τροποποιήσεως της οδηγίας 89/686/ΕΟΚ για την προσέγγιση των νομοθεσιών των κρατών μελών σχετικά με τα μέσα ατομικής προστασίας (ΜΑΠ) (υποβληθείσα από την Επιτροπή)  /* COM/95/552 Τελικό - COD 95/0279 */  

Επίσημη Εφημερίδα αριθ. C 023 της 27/01/1996 σ. 0006

Πρόταση οδηγίας του Ευρωπαϊκού Κοινοβουλίου και του Συμβουλίου για  την τροποποίηση της οδηγίας 89/686/ΕΟΚ για την προσέγγιση των νομοθεσιών των κρατών μελών σχετικά  με τα μέσα ατομικής προστασίας (ΜΑΠ)(96/C  23/07)(Κείμενο που παρουσιάζει ενδιαφέρον για τον  ΕΟΧ)COM(95)  552 τελικό - 95/0279(COD)(Υποβλήθηκε από την Επιτροπή στις 20 Νοεμβρίου  1995)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100Α, την πρόταση της Επιτροπής, τη γνώμη της Οικονομικής και Κοινωνικής Επιτροπής, αποφασίζοντας με τη διαδικασία του άρθρου 189 Β της συνθήκης, Εκτιμώντας: ότι, σύμφωνα με την οδηγία 89/686/ΕΟΚ  (1), επιβάλλεται όλα τα μέσα ατομικής προστασίας να φέρουν  σήμανση «CE» και ότι η σήμανση αυτή πρέπει να συνοδεύεται από συμπληρωματική ένδειξη του έτους κατά  το οποίο τέθηκε η εν λόγω σήμανση 7ότι η ένδειξη αυτή του έτους δεν αποτελεί χρήσιμο στοιχείο για  την ασφάλεια του χρήστη του μέσου ατομικής προστασίας 7 ότι μπορεί να προκαλέσει σύγχυση με την  ημερομηνία λήξεως την οποία οφείλουν να φέρουν τα μέσα ατομικής προστασίας που υπόκεινται σε  γήρανση 7ότι η τοποθέτηση της ένδειξης του έτους αποτελεί επιβάρυνση για τους κατασκευαστές μέσων  ατομικής προστασίας και ότι το κόστος της επιβάρυνσης αυτής δεν είναι καθόλου αμελητέο 7ότι,  λαμβανομένης υπόψη της αρχής της επικουρικότητας, η εν λόγω απλούστευση προς όφελος των  κατασκευαστών μπορεί να επιτευχθεί μόνο μέσω μιας οδηγίας που τροποποιεί την αρχική οδηγία, ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Η οδηγία 89/686/ΕΟΚ τροποποιείται ως εξής: Στο παράρτημα IV, διαγράφεται το κείμενο που ακολουθεί: «Συμπληρωματικές ενδείξεις- τα δύο τελευταία ψηφία του έτους τοποθέτησης της σήμανσης "CE" εκτός  των αναφερομένων στο άρθρο 8 παράγραφος 3 ΜΑΠ». Άρθρο 2 1.  Τα κράτη μέλη θεσπίζουν και δημοσιεύουν πριν από τις  (2) τις αναγκαίες νομοθετικές,  κανονιστικές και διοικητικές διατάξεις για να συμμορφωθούν με την παρούσα οδηγία. Πληροφορούν  αμέσως την Επιτροπή σχετικά. Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή  συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής  καθορίζεται από τα κράτη μέλη. Εφαρμόζουν τις διατάξεις αυτές από την 1η Ιανουαρίου 1997. 2.  Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες  θεσπίζουν στον τομέα που διέπεται από την παρούσα οδηγία. Άρθρο 3 Η παρούσα οδηγία αρχίζει να ισχύει την 20ή ημέρα από τη δημοσίευσή της στην Επίσημη  Εφημερίδα των Ευρωπαϊκών Κοινοτήτων. Άρθρο 4 Η παρούσα οδηγία απευθύνεται στα κράτη μέλη. (1) ΕΕ αριθ. L 399 της 30. 12. 1989, σ. 18 7 όπως τροποποιήθηκε από τις  οδηγίες 93/68/ΕΟΚ (ΕΕ αριθ. L 220 της 30. 8. 1993, σ. 1) και 93/95/ΕΟΚ (ΕΕ αριθ. L 276 της 9. 11.  1993, σ. 11). (2) Τρεις μήνες από τη θέσπιση της παρούσας οδηγίας.